CELEX: 32005R0864
Language: sl
Date: 2005-06-07 00:00:00
Title: Uredba Komisije (ES) št. 864/2005 z dne 7. junija 2005 o spremembi Uredbe (ES) št. 615/2005 glede količine iz stalnega javnega razpisa za izvoz navadne pšenice iz zalog slovaške intervencijske agencije

8.6.2005   
            
            
               SL
            
            
               Uradni list Evropske unije
            
            
               L 144/39
            
         
      UREDBA KOMISIJE (ES) št. 864/2005
   z dne 7. junija 2005
   o spremembi Uredbe (ES) št. 615/2005 glede količine iz stalnega javnega razpisa za izvoz navadne pšenice iz zalog slovaške intervencijske agencije
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
   ob upoštevanju naslednjega:
   
               (1)
            
            
               Uredba Komisije (EGS) št. 2131/93 (2) določa postopek in pogoje prodaje žit iz intervencijskih agencij.
            
         
               (2)
            
            
               Uredba Komisije (ES) št. 615/2005 (3) je odprla stalni javni razpis za izvoz 65 000 ton navadne pšenice iz zalog slovaške intervencijske agencije.
            
         
               (3)
            
            
               Slovaška je obvestila Komisijo, da njena intervencijska agencija namerava za 26 982 ton povečati količino, razpisano na javnem razpisu za izvoz. Ob upoštevanju razmer na trgu je treba ugodno odgovoriti na zahtevo Slovaške.
            
         
               (4)
            
            
               Ob upoštevanju povečanja količine, razpisane na javnem razpisu, je treba spremeniti količine, uskladiščene po regijah iz Priloge I k Uredbi (ES) št. 615/2005.
            
         
               (5)
            
            
               Uredbo (ES) št. 615/2005 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   Uredba (ES) št. 615/2005 se spremeni:
   
               1.
            
            
               Člen 2 se nadomesti z naslednjim besedilom:
               „Člen 2
               1.   Javni razpis zadeva največjo količino 91 982 ton navadne pšenice za izvoz v vse tretje države razen v Albanijo, Bolgarijo, Hrvaško, Nekdanjo jugoslovansko republiko Makedonijo, Bosno in Hercegovino, Lihtenštajn, Romunijo, Srbijo in Črno goro (4) ter Švico.
               2.   Regije, kjer je uskladiščenih 91 982 ton navadne pšenice, so navedene v Prilogi I.
            
         
               2.
            
            
               Priloga I se nadomesti z besedilom iz Priloge k tej uredbi.
            
         Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. junija 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 78.
   
      (2)  UL L 191, 31.7.1993, str. 76. Uredba, kakor je bila nazadnje spremenjena z Uredbo (ES) št. 749/2005 (UL L 126, 19.5.2005, str. 10).
   
      (3)  UL L 103, 22.4.2005, str. 9.
   
      (4)  Vključno s Kosovom, kot določa Resolucija Varnostnega sveta Združenih narodov št. 1244 z dne 10. junija 1999.“
   
      PRILOGA
      
         
            „PRILOGA I
            
                        (v tonah)
                     
                  
                        Kraj skladiščenja
                     
                     
                        Količine
                     
                  
                        Vel’ké Ripňany, Lučenec, Rimavská Sobota, Senica, Bytčica, Malacky, Galanta – Nové silo 1, Tornal’a, Sered’, Želiezovce, Marcelová, Dvory n/Žitavou, Gbelce, Vel’ké Bedzany, Nedanovce, Podunajské Biskupice, Jesenské, Senec, Piešt’any, Lužianky, Malé Straciny, Breziny, Gbely, Sládkovičovo, Pohronský Ruskov, Streda n/Bodrogom, Rybany
                     
                     
                        91 982“